तिन्नी साञ्जो बैठका च बठाई दित्ता। मैं तां ख्यालां दे दरयाये मंझा लग्गा गोत्ते खाणा। मंत बचार दरयाये दे पाणिए साई छुआलिआं मारना लग्गे कन्ने मते इ तिनां छुआल़िआं च गुआचदे दुस्से। फिरी पता नीं कुत्थु ते इक बुल़ाका जेआ आई रेआ तिनां च। अचेतन च कठरोयो ख्यालां दी जफ्फो लगणा लग्गी। सै इ भुलिआं बिखरिआं आद्‌दां। इक सुपणो साईं तिनां आद्‌दां दा सैह्‌रूप, सिलमे दिआं फोटुआं साईं मेरिआं हाखीं अग्गे घुमणा लग्गा। गुजरिओ जिंदगिआ दे सेह् नशीले छिणा हुणा बी आद्गारां दिआ पोवरिआ ते बाह्‌र नीं थे निकल़ेओ। मेरा भतोया मन ढूड्डां मारना लग्गा कन्ने मिञ्जो रज्जो दी आद आई एई.......